Република Србија

Општина Мало Црниће

Општинска управа

Одсек за локални економски развој,

локалну пореску администрацију

и инспекцијск послове

Број:332-20/2019

Датум:20.11.2019.године

Мало Црниће

**ГОДИШЊИ ПЛАН**

**ИНСПЕКЦИЈСКОГ НАДЗОРА ТУРИСТИЧКE ИНСПЕКЦИЈE**

**ЗА 2020. ГОДИНУ**

**ПОВЕРЕНИ ПОСЛОВИ**

**Мало Црниће, новембар 2019.година**

**1.Увод**

Овај документ представља План рада туристичке инспекције у спровођењу поверених послова инспекцијског надзора и контрола по службеној дужности на територији општине Мало Црниће за 2020. Годину, а донет је на основу чл.10. Закона о инспекцијском надзору (”Службени гласник РС” бр.36/15, 44/2018 – други закон и 95/2018).

**2.Правни основ:**

1.Закон о угоститељству (“Службени гласник РС”, број 17/2019),

2.Закон о инспекцијском надзору (“Службени гласник РС”, бр.36/2015 44/2018 – други закон и 95/2018

1. Закон о општем управном поступку (“Службени гласник РС”, бр.18/2016)

4.Правилник о условима и начину обављања угоститељске делатности, начину пружања угоститељских услуга, разврставању угоститељских објеката и минимално техничким условима за уређење и опремање угоститељских објеката („Службени гласник РС”, бр.48/2012 и 58/2016).

5.Одлука о боравишној такси („Службени гласник општине Мало Црниће“, број 13/08 )

6.Одлука о радном времену у области трговине,угоститељства, занатства и услуга на подручју општине Мало Црниће („Службени гласник општине Мало Црниће“, бр.4/05,1/09 и 10/16)

# 3.Учесталост и обухват вршења инспекцијског надзора по областима и сваком од степена ризика

Годишњи план инспекцијског надзора туристичког инспектора спровешће се кроз месечне оперативне планове инспекцијског надзора.

У Општинској управи општине Мало Црниће, Туристичкa инспекцијa обавља послове инспекцијског надзора над применом одредаба Закона о туризму који су поверени општини и то:

обављање угоститељске делатности у објектима домаће радиности и сеоском туристичком домаћинству у погледу испуњења услова да ли имају закључен уговор са правним лицем регистрованог за обављање привредне делатности;

контролу испуњености прописаних услова и начина обављања угоститељске делатности у објектима домаће радиности, сеоском туристичком домаћинству;

контролу да ли угоститељски објекти имају решење о разврставању у категорију објекта;

контролу истицања и придржавања прописаног радног времена у угоститељском објекту;

контролу наплате и уплате боравишне таксе;

контролу испуњености прописаних услова у погледу уређења и опремања угоститељског објекта;

**4.Преглед надзираних субјеката код којих ће се вршити инспекцијски надзор, односно делатности или активности које ће се надзирати, ако није могуће утврдити надзиране субјекте или је њихов број превелик, са одговарајућим информацијама од значаја за вршење инспекцијског надзора и одређење субјеката код којих ће се вршити надзор**

У надлежности туристичке инспекције општине Мало Црниће је контролисање рада привредних субјеката- правних лица, привредних друштава, предузетника која обављају угоститељску делатност у угоститељским објектима. Инспекцијски надзор у 2020.години ће се вршитити по следећим областима надзора

по месецима:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | | **МЕСЕЦ** | | | | | | | |
| **Облици надзора** | **Надзирани субјекти** | Степен ризика | **I** | **II** | III | IV | V | **VI** | **VII** | **VIII** | **IX** | **X** | **XI** | **XII** |
| Контрола испуњености услова некатегорисаних угоститељских објеката | Угоститељски објекти за исхрану и пиће | низак | **x** |  | x | x |  |  |  |  |  | **x** | **x** |  |
| Обављање угоститељске делатности од стране физичких лица | Угоститељски објекти у домаћој радиности | низак |  |  |  |  | x | **x** | x |  |  |  |  |  |
| Контрола наплате и уплате боравишне таксе | Угоститељски објекти за смештај | средњи |  |  |  |  |  |  |  | **x** | **x** |  |  |  |

Туристичка инспекција ће по захтеву странака вршити инспекцијски надзор у угоститељским објектима.

Инспекција користи контролне листе у вршењу инспекцијског надзора које су објављене на сајту општине [www.opstinamalocrnice.rs](http://www.opstinamalocrnice.rs)

**5.Територијално подручје на коме ће се вршити инспекцијски надзор**

Туристичка инспекција је надлежна за вршење надзора на територији општине Мало Црниће.

**6.Процењени ризик за надзиране субјекте, односно делатности или активности које ће се надзирати или територијално подручје и другу територијалну и сличну целину, објекат и групе објеката**

Процена ризика ће се вршити у току инспекцијског надзора, како би се уједно и надзирани субјекти упознали са системом процене ризика.

**7.Период у коме ће се вршити инспекцијски надзор**

Туристички инспектор средине вршиће инспекцијски надзор у 2020.години. Инспекцијски надзори вршиће се радним данима у радно време надзираних субјекта, осим у хитним случајевима када се отклања непосредна опасност по живот и здравље људи, имовину веће вредности, животну средину или биљни или животињски свет.

**8. Информације о облицима инспекцијског надзора који ће се вршити**

Редовни инспекцијски надзори су планирани у циљу контроле спровођења заштитних мера и законских прописа.

Ванредан инспекцијски надзор вршиће се када је неопходно да се, сагласно делокругу инспекције заштите животне средине, предузму хитне мере ради спречавања или отклањања непосредне опасности по живот или здравље људи, имовину, привреду, животну средину, биљни или животињски свет, безбедност; када се после доношења годишњег плана инспекцијског надзора процени да је ризик висок или критичан или промене околности; када такав надзор захтева надзирани субјекат; када се поступа по представци правног или физичког лица.

Контролни инспекцијски надзор вршиће се ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора.

Допунски инспекцијски надзор вршиће се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском надзору, с тим да се може извршити само један допунски инспекцијски надзор, у року који не може бити дужи од 30 дана од окончања редовног, ванредног или контролног инспекцијског надзора.

Инспекцијски надзор без најаве вршиће се код нерегистрованих субјеката као и при ванредним инспекцијским надзорима код субјеката којих постоји основана сумња да се не придржавају прописа из Закона о туризму и прописа донетих на основу овог закона.

Према потреби и по захтеву странке туристички инспектор ће давати стручну и саветодавну подршку привредним субјектима у складу са Законом о инспекцијском надзору.

**10.Планиране мере и активности превентивног деловања инспекције**

Превентивно деловање туристичке инспекције вршиће се:

1. Објављивањем важећих прописа, планова инспекцијског надзора и контролних листа на сајту општине.
2. Пружањем стручне и саветодавне подршке надзираном субјекту или лицу које остварује одређена права у надзираном субјекту или у вези са надзираним субјектом.
3. Предузимањем превентивних инспекцијских надзора.
4. Постављањем информација на званичан сајт општине.

Превентивним деловањем инспекције утиче се на смањење ризика односно штетних последица и вероватноће његовог настанка.

**11.Планиране мере и активности за спречавање обављања делатности и вршења активности нерегистрованих субјеката**

Туристичка инспекција ће обављати активности на спречавању обављања делатности и вршења активности нерегистрованих субјеката,смањењу броја нерегистрованих привредних субјеката а у складу са чланом 33. Закона о инспекцијском надзору. Инспекцијски надзор се односи на утврђивање да:

- правно и физичко лице које угоститељску делатност обавља, а није регистровало делатност у одговарајући регистар који води АПР

-за обављање делатности правног лица, привредног друштва, предузетника или огранка страног правног лица, као и физичком лицу које обавља угоститељску делатност пружања услуга смештаја у соби, стану или кући, за која није издато решење о разврставању у категорију.

Посредан начин откривања нерегистрованих привредних субјеката вршиће се и кроз координисане инспекцијске прегледе са другим инспекцијским органима.

**12.Очекивани обим ванредних инспекцијских надзора у периоду у коме ће се вршити редован инспекцијски надзор, са одговарајућим образложењима**

Број ванредних инспекцијских надзора зависиће од ситуација када је потребно да се предузму хитне мере ради спречавања или отклањања непосредне опасности по живот и здравље људи, имовину, комунални ред, безбедност, када захтева надзирани субјекат и по поднетим представкама правних или физичких лица.

**13.Расподела расположивих дана за спровођење инспекцијских надзора и службених контрола у 2020.години**

- Расподела расположивих дана

Укупан број дана 366

Укупан број радних дана: 223

Викенди 104

Годишњи одмор 30

Празници 9

УКУПНО: расположивих дана 223

Туристички инспектор је распоређен на радно место инспектора животне средине, пореског инспектора и на пословима у локалној пореској администрацији. Укупан број расположивих дана (223 дана) осим на послове инспекцијког надзора у области туристичке инспекције распоредиће се и на остале послове које инспектор обавља.

Расположива средства и опрема

Основна средства за рад инспектора су рачунар, возило, опрема за рад.

Инспектор је у канцеларији у којој долазе странке с обзиром да обавља послове локалне пореске администрације. У раду користи рачунар и штампач. За вршење теренске контроле користи службено возило које одобри Општинска управа Мало Црниће.

**14.Други елементи од значаја за планирање и вршење инспекцијског надзора**

У циљу стручног усавршавања запосленог на инспекцијским пословима потребно је организовати обуку туристичког инспектора за примену Закона о инспекцијском надзору и Закона о угоститељству.

**15.Завршна напомена**

Oпштинска управа Мало Црниће - Одсек за локални економски развој, локалну пореску администрацију и инспекцијске послове задржава право измене и допуне Годишњег плана инспекцијског надзора за 2020. годину.